Държавен вестник, бр. 48, 2014 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  48
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
Наредба за изменение и допълнение на На­
редба № 15 от 2011 г. за аеронавигационно­
то информационно обслужване (ДВ, бр. 37
от 2011 г.)
§ 1. Думите „Допълнителна разпоредба“ 
се заменят с „Допълнителни разпоредби“.
§ 2. В допълнителните разпоредби се 
създава § 1а:
„§ 1а. Тази наредба въвежда измененията 
до № 36 на Приложение 15 „Аеронавига­
ционно информационно обслужване“ към 
Конвенцията за международно гражданско 
въздухоплаване.“
Министър:
Данаил Папазов
3730
Наредба за изменение и допълнение на
Наредба № 14 от 2012 г. за летищата и летищ­
ното осигуряване (ДВ, бр. 86 и 87 от 2012 г.)
§ 1. Думите „Допълнителна разпоредба“ 
се заменят с „Допълнителни разпоредби“.
§ 2. В допълнителните разпоредби се 
създава § 1а:
„§ 1а. Тази наредба въвежда всички 
изменения на Приложение 14 „Летища“ 
към Конвенцията за международно граж­
данско въздухоплаване, а именно: в том I 
относно проектирането и експлоатацията 
на летищата, 5-о издание от юли 2009 г., 
включително всички изменения до № 10-B 
и том II относно вертолетните площадки, 
3-то издание от юли 2009 г., включително 
всички изменения до № 4.“
Министър: 
Данаил Папазов
3731
ДЪРЖАВНА АГЕНЦИЯ
„НАЦИОНАЛНА СИГУРНОСТ“
ДЪРЖАВНА КОМИСИЯ
ПО ХАЗАРТА
ИНСТРУКЦИЯ № I-1
от 24 април 2014 г.
за взаимодействие между Държавна агенция 
„Национална сигурност“ и Държавната ко­
мисия по хазарта
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази инструкция се регламен­
тират редът и начинът за взаимодействие 
между Държавна агенция „Национална 
сигурност“ (ДАНС) и Държавната комисия 
по хазарта (ДКХ) при осъществяване на 
мерките по превенция, контрол и предот-
вратяване на организирането на незаконни 
хазартни дейности, посредничеството и 
подпомагането от физически и юридически 
лица на организатори на незаконни хазарт­
ни дейности, както и мерки от областта на 
информационната сигурност.
(2) Органите на ДАНС и ДКХ осъщест­
вяват взаимодействието си при зачитане на 
своята независимост и самостоятелност и в 
съответствие със законовите им правомощия.
(3) Всички действия, предприети в изпъл­
нение на тази инструкция, се осъществяват 
при спазване на разпоредбите на съответните 
закони, регламентиращи условията и реда 
за събиране, съхраняване, използване и раз­
криване на сведения, представляващи лични 
данни, данъчна и осигурителна информация 
или друга защитена от закона информация.
Г л а в а  в т о р а
РЕД И НАЧИН ЗА ОСЪЩЕСТВЯВАНЕ НА 
ВЗАИМОДЕЙСТВИЕТО
Чл. 2. (1) Общото ръководство на вза­
имодействието между двете ведомства и 
контролът по прилагането на инструкцията 
се упражняват от председателя на ДАНС и 
председателя на ДКХ, включително чрез съз­
даване на междуведомствени работни групи 
и взаимодействие по конкретни случаи на 
предотвратяване и разкриване на незаконни 
хазартни дейности или на действия, свързани 
с изпирането на пари и финансирането на 
тероризма.
(2) Оперативното ръководство на вза­
имодействието между двете ведомства се 
осъществява от оправомощени от предсе­
дателя на ДАНС и председателя на ДКХ 
длъжностни лица.
Чл. 3. (1) За изпълнение на целите на тази 
инструкция и при осъществяване на своите 
функции по Закона за мерките срещу изпи­
рането на пари (ЗМИП), Закона за мерките 
срещу финансирането на тероризма (ЗМФТ) 
и Закона за Държавна агенция „Национална 
сигурност“ (ЗДАНС) ДАНС взаимодейства 
с ДКХ, като:
1. обменя информация в писмен вид;
2. получава информация за резултатите от 
извършвания от ДКХ контрол върху лицата, 
организиращи хазартни игри и дейности по 
Закона за хазарта (ЗХ), във всички случаи 
на възникнало съмнение за изпиране на 
пари и финансиране на тероризъм;
3. извършва съвместни проверки на ли­
цата, организиращи хазартни игри;
4. събира документи и сведения за слу­
чаите, свързани със съмнение за изпиране